recursal/SuperWikiNEXT-32B huggingface dataset:
พันตำรวจเอก **เจมส์ วิลเลียม แลร์** (อังกฤษ: James William Lair; 4 กรกฎาคม 1924 - 28 ตุลาคม 2014) เป็นเจ้าหน้าที่กึ่งทหารของสำนักข่าวกรองกลางจากกองกิจกรรมพิเศษ เขาเป็นชาวเท็กซัสโดยกำเนิด เติบโตในครอบครัวที่แตกแยก แต่เป็นเด็กเรียนดี เขาเข้าร่วมซีไอเอหลังจากรับราชการในหน่วยรบในยุโรปในช่วงสงครามโลกครั้งที่ 2 ตามด้วยปริญญาด้านธรณีวิทยาจากมหาวิทยาลัยเท็กซัสเอแอนด์เอ็ม ในปีการศึกษาสุดท้ายของเขา เขาเข้าทำงานกับซีไอเอ

แลร์เดินทางเข้ามาในประเทศไทยเมื่อวันที่ 1 มีนาคม ค.ศ. 1951 ซึ่งแลร์ได้ฝึกตำรวจตระเวนชายแดนตามมาตรฐานหน่วยรบพิเศษ เดิมจัดตั้งขึ้นโดยมีวัตถุประสงค์เพื่อต่อต้านการรุกรานไทยโดยกองทัพปลดปล่อยประชาชนของจีน ตำรวจหน่วยใหม่นี้ทำหน้าที่ลาดตระเวนตามชายแดนของไทยจนกระทั่งเกิดการสู้รบในราชอาณาจักรลาว ปฏิบัติการตอบโต้การรัฐประหารของร.อ. กองแล วีระสานเมื่อวันที่ 9 สิงหาคม ค.ศ. 1960 หน่วยของแลร์ได้จัดหาผู้ประสานงานด้านการสื่อสารอย่างลับ ๆ ที่จำเป็นสำหรับการต่อต้านการรัฐประหารที่ประสบความสำเร็จในวันที่ 14 ธันวาคม ค.ศ. 1960

เมื่อก่อตั้งขึ้นในประเทศลาว แลร์ก็เริ่มค้นหาวังเปา ทันที ด้วยความช่วยเหลือของแลร์ วังเปาได้ระดมนักรบกองโจร 30,000 คนเพื่อต่อสู้ในสงครามกลางเมืองลาว

อุบัติการณ์อ่าวตังเกี๋ยในเดือนสิงหาคม ค.ศ. 1964 ตามด้วยกองทหารอเมริกันชุดแรกที่ยกพลขึ้นบกในเวียดนามในเดือนพฤษภาคม ค.ศ. 1965 ทำให้สงครามลุกลามบานปลาย

เครื่องราชอิสริยาภรณ์
---------------------

* พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
* พ.ศ. 2515 –  เหรียญราชการชายแดน (ช.ด.)
* พ.ศ. 2513 –  เหรียญรัตนาภรณ์ รัชกาลที่ 9 ชั้นที่ 4
* พ.ศ. 2500 –  เหรียญงานฉลอง 25 พุทธศตวรรษ

อ้างอิง
-------

* Ahern, Thomas L. Jr. *Undercover Armies: CIA and Surrogate Warfare in Laos*. Center for the Study of Intelligence, 2006, classified control no. C05303949.
* Conboy, Kenneth and James Morrison, *Shadow War: The CIA's Secret War in Laos*. Paladin Press, 1995, ISBN 0-87364-825-0.
* Scott, Peter Dale, *American War Machine: Deep Politics, the CIA Global Drug Connection, and the Road to Afghanistan*. Rowman & Littlefield Publishers, 2010. ISBN 144220589X, 9781442205895.
* Warner, Roger. *Back Fire: The CIA's Secret War in Laos and Its Link to the War in Vietnam*. Simon & Schuster, 1995. ISBNs 0684802929, 9780684802923.
สายยงยศของนายทหารสัญญาบัตร ของทหารม้ารักษาพระองค์ ในสหราชอาณาจักร
**สายยงยศ** (ฝรั่งเศส: *aiguillette* *เอ-กวิแยตต์*) เป็นเครื่องหมายแสดงฐานะพิเศษเฉพาะบางฐานะของผู้ประดับที่เป็นทหาร หรือ ตำรวจ ซึ่งมีรูปแบบไม่เป็นสาธารณะทั่วไป และมีลักษณะการประดับแตกต่างกัน ไปตามเครื่องแบบ

รูปแบบสายยงยศในประเทศไทย
------------------------

สายยงยศในประเทศไทย มีลักษณะแตกต่างกัน ตามตำแหน่งหน้าที่ของบุคคล ดังนี้

### ทหาร

##### จอมทัพไทย

**สายยงยศจอมทัพไทย** เป็นสายยงยศเฉพาะองค์พระมหากษัตริย์ไทย ซึ่งทรงเป็น *จอมทัพไทย* สายยงยศนี้แตกต่างจากสายยงยศราชองครักษ์ ด้วยมีสายไหมหรือสายไหมทองถักรวบสายยงยศคู่หน้า

##### นายทหารราชองครักษ์

**สายยงยศนายทหารราชองครักษ์** สำหรับนายทหารราชองครักษ์ เป็นสายยงยศไหมทองหรือไหมเหลืองซึ่งเป็นสายถัก 2 เส้น สายเกลี้ยง 2 เส้น

##### เสนาธิการ / **สายยงยศเสนาธิการทหาร**

สำหรับนายทหารที่สำเร็จการศึกษาหลักสูตรเสนาธิการทหาร จากโรงเรียนเสนาธิการทหารบก หรือ โรงเรียนเสนาธิการทหารเรือ หรือ โรงเรียนเสนาธิการทหารอากาศ

โดยดำรงตำแหน่งเสนาธิการฝ่ายเสนาธิการ หรือตำแหน่งที่กำหนดว่าเป็นตำแหน่งฝ่ายเสนาธิการ เป็นสายยงยศไหมทองขัดไหมสีน้ำเงินดำ เป็นสายถัก 1 เส้น ประกอบด้วยตุ้มโลหะสีทอง 1 ตุ้ม สายเกลี้ยง 2 เส้น

นายทหารคนสนิท
**สายยงยศนายทหารคนสนิท (ทบ. ทอ.)** **หรือนายธง (ทร.)** ให้ใช้สายยงยศไหมทองขัดไหมสีน้ำเงินดำ เป็นสายถัก 1 เส้น ประกอบด้วยตุ้มโลหะสีทอง 1 ตุ้ม

### ตำรวจ

##### นายตำรวจราชองครักษ์

ใช้สายยงยศไหมสีทองหรือไหมสีเหลืองเป็นสายถัก 2 เส้น สายเกลี้ยง 2 เส้น มีตุ้มโลหะสีทอง 2 ตุ้ม

##### นายตำรวจฝ่ายอำนวยการตำรวจ / สายยงยศฝ่ายอำนวยการตำรวจ

สำหรับนายตำรวจที่สำเร็จการศึกษาหลักสูตรเสนาธิการทหาร จากโรงเรียนเสนาธิการทหารบก หรือ โรงเรียนเสนาธิการทหารเรือ หรือ โรงเรียนเสนาธิการทหารอากาศ หรือ หลักสูตรฝ่ายอำนวยการตำรวจ วิทยาลัยการตำรวจ 

โดยหลักสูตรฝ่ายอำนวยการตำรวจ (ฝอ.ตร.) ศักดิ์และสิทธิ เทียบเท่า หลักสูตรเสนาธิการทหาร (ฝ เสธฯ ) ใช้สายยงยศ 3 ประเภท ประกอบด้วย

1.สายเกลี้ยงไหมสีเหลือง 1 เส้น ใช้สำหรับชุดปกติ กากีคอพับ แขนยาว สนว.01 

2.สายถักไหมสีเหลือง 1 เส้น ประกอบตุ้มโลหะสีเงิน 1 ตุ้ม สายเกลี้ยง 2 เส้น ใช้สำหรับชุดปกติขาว ชุดเต็มยศ ชุดคอแบะ

3.สายถักไหมสีทอง 1 เส้น ประกอบตุ้มโลหะสีเงิน 1 ตุ้ม สายเกลี้ยง 2 เส้น ใช้สำหรับชุดปกติขาว ชุดเต็มยศ ชุดคอแบะ

##### นายเวร / สายยงยศนายเวร

นายตำรวจที่ดำรงตำแหน่งนายเวร ใช้สายยงยศ 2 ประเภท ประกอบด้วย 

1.สายเกลี้ยงไหมสีเหลือง 1 เส้น ใช้สำหรับชุดปกติ กากีคอพับ แขนยาว สนว.01 

2.สายถักไหมสีเหลือง 1 เส้น ประกอบตุ้มโลหะสีเงิน 1 ตุ้ม ใช้สำหรับชุดปกติขาว ชุดเต็มยศ ชุดคอแบะ

3.สายถักไหมสีทอง 1 เส้น ประกอบตุ้มโลหะสีเงิน 1 ตุ้ม ใช้สำหรับชุดปกติขาว ชุดเต็มยศ ชุดคอแบะ

##### ตำรวจพลร่ม / นักโดดร่มประจำกอง

ซึ่งได้รับเงินเพิ่มสำหรับนักโดดร่ม ใช้สายยงยศไหมสีเลือดหมูเป็นสายถัก 1 เส้น มีสายเกลี้ยงทั้งสองข้างประกอบด้วยตุ้มโลหะสีเงิน 1 ตุ้ม

อ้างอิง
-------

1. ↑  สายยงยศ กองทัพเรือ
2. ↑  สายยงยศจอมทัพไทย กองทัพภาคที่ ๓
3. ↑  กฎกระทรวงกลาโหม ออกตามความในพระราชบัญญัติ เครื่องแบบทหาร พ.ศ. 2477 ว่าด้วยเครื่องแบบทหารบก (ฉบับที่ 33) ข้อที่ 1 เก็บถาวร 2012-01-04 ที่ เวย์แบ็กแมชชีน 5 พฤศจิกายน 2489
4. ↑  [*ลิงก์เสีย*]
**เจดีย์ไจตะลาน** (พม่า: ကျိုက်သလ္လံ စေတီ; มอญ: ကျာ်သြင်လာန်) เป็นเจดีย์พุทธในเมืองมอละมไยน์ รัฐมอญ ประเทศพม่า มีความสูง 46 เมตร (151 ฟุต)

เจดีย์สร้างขึ้นใน ค.ศ. 875 ในรัชสมัยของกษัตริย์มอญ มุตปิราชา โดยได้รับการเสริมขึ้นจากความสูงเดิม 17 เมตร (56 ฟุต) มาเป็น 46 เมตร (151 ฟุต) ในปัจจุบัน โดยกษัตริย์ต่อเนื่องกัน รวมถึงพระเจ้าฟ้ารั่ว ผู้ก่อตั้งอาณาจักรหงสาวดี ใน ค.ศ. 1764 มังมหานรธา แม่ทัพกองทัพพม่า ได้บูรณะเจดีย์แต่ยังไม่แล้วเสร็จ ใน ค.ศ. 1831 ซิตเก มองทอเล ซึ่งต่อมาดำรงตำแหน่งผู้ปกครองเมืองมอละมไยน์ ได้บูรณะเจดีย์ด้วยเงินระดมทุนจากสาธารณชนเพื่อป้องกันไม่ให้อัตลักษณ์ของเมืองมอละมไยน์จางหายไป เจดีย์ตั้งอยู่บนเนินเขามองเห็นทิวทัศน์ของเมือง เกาะใกล้เคียง อ่าวเมาะตะมะ แม่น้ำที่ล้อมรอบ และภูเขาหินปูนในรัฐกะเหรี่ยงทางทิศตะวันออก เชื่อกันว่ารัดยาร์ด คิปลิง ได้เขียนบท "Lookin' lazy at the sea" อันโด่งดังของเขาจากบทกวี "ถนนสู่มัณฑะเลย์" ที่เจดีย์แห่งนี้

อ้างอิง
-------

1. ↑  Thabrew, W. Vivian De (2014-03-11). *Buddhist Monuments and Temples of Myanmar and Thailand* (ภาษาอังกฤษ). AuthorHouse. ISBN 9781491896228.
2. ↑  Bird, G W (1897). *Wanderings in Burma*. pp. 204.
3. ↑  Myaing, Wai Wai (2005). *A Journey in Time: Family Memoirs (Burma, 1914–1948)*. iUniverse. p. 210. ISBN 9780595356515.
4. ↑  Wright, Colin. "Maulmein. Great Pagoda [Kyaik-Than-Lan Pagoda]". *www.bl.uk*. คลังข้อมูลเก่าเก็บจากแหล่งเดิมเมื่อ 2020-02-03. สืบค้นเมื่อ 2019-02-05.
5. ↑  "Kyaik Than Lan". *Travelfish* (ภาษาอังกฤษ). สืบค้นเมื่อ 2017-06-13.

 วิกิมีเดียคอมมอนส์มีสื่อเกี่ยวกับ เจดีย์ไจตะลาน
**ดร.กิตติ ลิ่มสกุล** (เกิด 5 เมษายน พ.ศ. 2497) เป็นนักการเมืองและนักเศรษฐศาสตร์ชาวไทย เป็นผู้ร่วมก่อตั้งพรรคไทยรักไทย ในปี 2541 เคยทำหน้าที่ที่ปรึกษานโยบายของนายกรัฐมนตรี (ทักษิณ ชินวัตร) เป็นกรรมการผู้ช่วยรัฐมนตรี ปัจจุบันเป็นรักษาการรองหัวหน้าพรรคเพื่อไทย

ประวัติ
-------

ดร.กิตติ ลิ่มสกุล เกิดเมื่อวันที่ 5 เมษายน พ.ศ. 2497 สำเร็จการศึกษาระดับปริญญาตรี เศรษฐศาสตรบัณฑิต จากคณะเศรษฐศาสตร์ จุฬาลงกรณ์มหาวิทยาลัย ระดับปริญญาโท เศรษฐศาสตรมหาบัณฑิต (ภาษาอังกฤษ) จากมหาวิทยาลัยธรรมศาสตร์ และสำเร็จการศึกษาระดับปริญญาเอก เศรษฐศาสตรดุษฎีบัณฑิต จากมหาวิทยาลัยนาโกย่า ประเทศญี่ปุ่น ด้วยทุนรัฐบาลญี่ปุ่น (Monbusho Scholarship)

การทำงาน
--------

กิตติ ลิ่มสกุล เคยทำงานเป็นอาจารย์ประจำ คณะเศรษฐศาสตร์ จุฬาลงกรณ์มหาวิทยาลัย ระหว่างปี 2522 - 2529 ดำรงตำแหน่งทางวิชาการสูงสุดเป็นรองศาสตราจารย์ ระดับ 9 และเขาได้รับแต่งตั้งเป็นศาสตราจารย์, หัวหน้าโครงการ ประจำ Saitama University, Saitama, Japan ในปี 2559 - 2563 และเป็นหัวหน้าโครงการ ประจำ ศูนย์บริการวิชาการแห่งจุฬาลงกรณ์มหาวิทยาลัย ในปี 2558

งานการเมือง
-----------

กิตติ ลิ่มสกุล เป็นหนึ่งในผู้ร่วมก่อตั้งพรรคไทยรักไทย ในปี 2541 ภายหลังการจัดตั้งรัฐบาลของศ.พิเศษทักษิณ ชินวัตร เขาได้รับแต่งตั้งเป็นที่ปรึกษานโยบายของนายกรัฐมนตรี โดยเป็นผู้วางนโยบายการพัฒนาด้วยการพึ่งตนเอง หนึ่งตำบล-หนึ่งผลิตภัณฑ์ (One Tambon–One Product, A Self-help Development Policy for Thailand) ให้กับรัฐบาลของพรรคไทยรักไทย ต่อมาในปี 2547 ได้รับแต่งตั้งเป็นกรรมการผู้ช่วยรัฐมนตรี ประจำกระทรวงการคลัง และในปี 2549 เป็นกรรมการผู้ช่วยรัฐมนตรี ประจำกระทรวงศึกษาธิการ

กิตติ ลิ่มสกุล กลับมามีบทบาททางการเมืองอีกครั้ง ในปี พ.ศ. 2558 และเมื่อได้รับแต่งตั้งเป็นรองหัวหน้าพรรคเพื่อไทย ในปี 2565 และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ พรรคเพื่อไทย ลำดับที่ 90

เครื่องราชอิสริยาภรณ์
---------------------

* พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2546 –  เหรียญจักรพรรดิมาลา (ร.จ.พ.)

อ้างอิง
-------

1. ↑  "หมอชลน่าน" ประกาศลาออกจากหัวหน้าพรรคเพื่อไทยแล้ว - "ชูศักดิ์" นั่งรักษาการแทน
2. ↑  ข่าวลึกปมลับ : จับตา กิตติ-โชติศักดิ์ เสริมทีม ศก.เพื่อไทย
3. ↑  อดีตผู้ก่อตั้งพรรคไทยรักไทยคิด OTOP แห่ซบพรรคเพื่อไทย
4. ↑  "พท." เปิดชื่อ"ภูมิธรรม-ชูศักดิ์-เสริมศักดิ์" นั่งรองหัวหน้าพรรค หลอมรวมคนรุ่นใหม่ มุ่งสู่เป้าหมายแลนด์สไลด์ทั้งแผ่นดิน
5. ↑  เผยโฉม 100 ปาร์ตี้ลิสต์เพื่อไทย คนเด่นดังตบเท้าชิง ส.ส. มีชื่อ ‘เมียบิ๊กกี่-ลูกธาริต’ ด้วย
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖, เล่ม ๑๓๐ ตอนที่ ๓๐ ข หน้า ๒๐, ๖ ธันวาคม ๒๕๕๖
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๔๒, ๑๘ ธันวาคม ๒๕๕๑
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๑ ตอนที่ ๔ ข หน้า ๒๑๓, ๑๐ มีนาคม ๒๕๔๖
**เอ็มเอ็นเอชเอนเตอร์เทนเมนต์** (เกาหลี: 엠앤에이치엔터테인먼트) เป็นหน่วยงานในโซล ประเทศเกาหลีใต้ ที่ก่อตั้งขึ้นโดย คิม ว็อน-ซบ ผู้จัดการของบริษัทเจวายพีเอนเตอร์เทนเมนต์ และเป็นต้นสังกัดของอดีตสมาชิกไอโอไอ ช็องฮา ซึ่งปัจจุบันเป็นศิลปินเดี่ยวของค่าย นอกจากนี้เอ็มเอ็นเอชยังมีเกิร์ลกรุปกลุ่มแรกคือ แบนดิท (Bvndit) ที่เปิดตัวเมื่อวันที่ 10 เมษายน ค.ศ. 2019

บริษัทเอ็มเอ็นเอชเอนเตอร์เทนเมนต์ถูกก่อตั้งขึ้นอย่างเป็นทางการเมื่อวันที่ 18 พฤศจิกายน ค.ศ. 2014 และในปี ค.ศ. 2016 ทางค่ายได้ส่งช็องฮาเด็กฝึกหัดภายในค่ายเข้าร่วมการแข่งขันในรายการโทรทัศน์พรอดิวซ์ 101 เมื่อจบการแข่งขันช็องฮาอยู่ในอันดับที่สี่ของการแข่งขันและได้เดบิวต์เป็นสมาชิกเกิร์ลกรุปไอโอไอ หลังจากจบกิจกรรมจากไอโอไอทางเอ็มเอ็นเอชได้วางแผนเพื่อเปิดตัวช็องฮาในฐานะศิลปินเดี่ยวคนแรกของค่าย

ในปี ค.ศ. 2019 ทีเซอร์เกิร์ลกรุปกลุ่มแรกของค่ายถูกปล่อยออกมาโดยมีชื่อกลุ่มว่า แบนดิท (Bvndit) ประกอบไปด้วยสมาชิกทั้ง 5 คน และเปิดตัวอย่างเป็นทางการในวันที่ 10 เมษายน ค.ศ. 2019 พร้อมเพลงเดบิวต์ '*Hocus Pocus*'

  

ปัจจุบันกลายเป็นค่ายที่แย่ตลอดกาล ยุบวงที่มีความสามารถอย่าง Bvndit และทรีตแย่ๆกับศิลปินที่เก่งๆได้อย่าง Chungha ไม่รู้ว่าค่ายมันคิดไม่เป็นหรือมันคิดไม่ได้

**อดีตศิลปิน**
--------------

### ศิลปินเดี่ยว

* ช็องฮา (Chungha)

### ศิลปินกลุ่ม

* แบนดิต (Bvndit)

อ้างอิง
-------

1. ↑  김효숙 (2016-04-05). "I.O.I 김청하, 소속사 대표와 JYP 출신? "우리는 마침내 작은 기적을 이뤄냈다"". *스포츠한국* (in เกาหลี).
2. ↑  Jeon Su Mi (4 May 2016). "I.O.I Debuts and Releases ′Dream Girls′ MV" เก็บถาวร 2017-07-28 ที่ เวย์แบ็กแมชชีน. *mwave.interest.me*.
3. ↑  "'Bvndit makes ambitious debut with 'Hocus Pocus'". *Kpopherald*. April 11, 2019.

แหล่งข้อมูลอื่น
---------------

* เอ็มเอ็นเอชเอนเตอร์เทนเมนต์เว็บไซต์อย่างเป็นทางการ
* เอ็มเอ็นเอชเอนเตอร์เทนเมนต์ ที่อินสตาแกรม
* เอ็มเอ็นเอชเอนเตอร์เทนเมนต์ ที่เอกซ์ (ชื่อเก่า: ทวิตเตอร์)
* เอ็มเอ็นเอชเอนเตอร์เทนเมนต์ ที่เฟซบุ๊ก

หมวดหมู่:บริษัทเกาหลีใต้ที่ก่อตั้งในปี พ.ศ. 2557
แหล่งท่องเที่ยวในมณฑลหูหนาน ประเทศจีน
ทางเข้าเถา-ฮฺวา-ยฺเหวียนในมณฑลหูหนาน ประเทศจีน
**เถา-ฮฺวา-ยฺเหวียน** (จีน: 桃花源 มีความหมายว่า "แหล่งกำเนิดดอกท้อ") เป็นแหล่งท่องเที่ยวในอำเภอเถา-ยฺเหวียน นครฉางเต๋อ มณฑลหูหนาน ประเทศจีน สร้างเพื่อเป็นที่ระลึกถึงบทกวี *เถา-ฮฺวา-ยฺเหวียนจี้* (桃花源記 *บันทึกแหล่งกำเนิดดอกท้อ*) ของเถา เยฺวียนหมิง

เถา-ฮฺวา-ยฺเหวียนเป็นสถานที่สักการะในลัทธิเต๋าตั้งแต่ยุคราชวงศ์ถัง

เถา-ฮฺวา-ยฺเหวียนได้รับการกำหนดเป็นอุทยานป่าไม้แห่งชาติระดับ AAAAA ในปี พ.ศ. 2563

คลังภาพ
-------

* ประตูหลักของเถา-ฮฺวา-ยฺเหวียนประตูหลักของเถา-ฮฺวา-ยฺเหวียน
* ภูเขาเทียมของเถา-ฮฺวา-ยฺเหวียนภูเขาเทียมของเถา-ฮฺวา-ยฺเหวียน
* ช่องโค้งของเถา-ฮฺวา-ยฺเหวียนช่องโค้งของเถา-ฮฺวา-ยฺเหวียน

ดูเพิ่ม
-------

* มณฑลหูหนาน

อ้างอิง
-------

1. ↑  Taohuayuan Scenic Area, Hunan province (China Daily, 2021

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เถา-ฮฺวา-ยฺเหวียน**

พิกัดภูมิศาสตร์: 28°47′07″N 111°25′12″E﻿ / ﻿28.7852°N 111.42°E﻿ / 28.7852; 111.42

* Taohuayuan Scenic Area (Changde City, Hunan)
ไฟล์:Anabol01.jpgแอแนบอลิซึมเป็นการสร้างโมเลกุลขนาดใหญ่จากหน่วยขนาดเล็ก
**แอแนบอลิซึม(อังกฤษ: anabolism) หรือ วิถีอะนาโบลิก(อังกฤษ:anabolic pathway)** เป็นกลุ่มวิถีเมแทบอลิซึมซึ่งสร้างโมเลกุลขึ้นจากหน่วยขนาดเล็ก ปฏิกิริยาเหล่านี้ต้องอาศัยพลังงาน ขบวนการเมแทบอลิซึม ทั้งในระดับเซลล์ อวัยวะและสิ่งมีชีวิต สามารถจำแนกได้เป็นแอแนบอลิซึมและแคแทบอลิซึม ที่มีลักษณะตรงข้ามกัน แอแนบอลิซึมได้รับพลังงานจากแคแทบอลิซึม โดยโมเลกุลขนาดใหญ่ถูกสลายลงเป็นส่วนที่เล็กกว่า และจะถูกใช้ไปในการหายใจระดับเซลล์ต่อไป ขบวนการแอแนบอลิซึมจำนวนมากใช้พลังงานจากอะดีโนซีนไตรฟอสเฟต (ATP)

ขบวนการแอแนบอลิซึมโน้มเอียงต่อ "การเสริมสร้าง" อวัยวะและเนื้อเยื่อ ขบวนการเหล่านี้ก่อให้เกิดการเจริญเติบโตและการเปลี่ยนแปลงของเซลล์ ตลอดจนการเพิ่มขนาดลำตัว ซึ่งเป็นขบวนการที่เกี่ยวข้องกับการสังเคราะห์โมเลกุลที่ซับซ้อน ตัวอย่างขบวนการแอแนบอลิซึม ได้แก่ การเจริญเติบโตและการสะสมแร่ธาตุ (mineralization) ของกระดูกและการเพิ่มมวลกล้ามเนื้อ นักวิทยาต่อมไร้ท่อเดิมจำแนกฮอร์โมนเป็นฮอร์โมนแอแนบอลิกหรือแคแทบอลิก ขึ้นอยู่กับส่วนของเมแทบอลิซึมที่มันไปกระตุ้น ฮอร์โมนแอแนบอลิกแบบดั้งเดิมเป็นแอแนบอลิกสเตอรอยด์ ซึ่งกระตุ้นการสังเคราะห์โปรตีนและการเจริญเติบโตของกล้ามเนื้อ สมดุลระหว่างแอแนบอลิซึมและแคแทบอลิซึมยังถูกควบคุมโดยจังหวะเซอร์คาเดียน ด้วยขบวนการอย่างเมแทบอลิซึมของกลูโคสที่ผันแปรให้เข้ากับคาบกิจกรรมตามปกติตลอดทั้งวันของสัตว์

อ้างอิง
-------

1. ↑  Nicholls D.G. and Ferguson S.J. (2002) *Bioenergetics* Academic press 3rd edition ISBN 0-12-518121-3
2. ↑  Ramsey KM, Marcheva B, Kohsaka A, Bass J (2007). "The clockwork of metabolism". *Annu. Rev. Nutr*. **27**: 219–40. doi:10.1146/annurev.nutr.27.061406.093546. PMID 17430084.`{{cite journal}}`: CS1 maint: multiple names: authors list (ลิงก์)
**โรงเรียนบ้านทุ่งกล้วย**

โรงเรียนบ้านทุ่งกล้วย เก็บถาวร 2016-03-04 ที่ เวย์แบ็กแมชชีน สำนักงานเขตพื้นที่การศึกษาประถมศึกษาลำปาง เขต 1 เก็บถาวร 2014-07-15 ที่ เวย์แบ็กแมชชีน ตั้งอยู่ที่ หมู่ที่ 12 ตำบลบ้านเอื้อม อำเภอเมือง จังหวัดลำปาง ได้ก่อตั้งเมื่อวันที่ 14 กันยายน 2482 ณ ศาลาวัดบ้านทุ่งกล้วยเปิดสอนระดับชั้นประถมศึกษาปีที่ 1 ถึงชั้นประถมศึกษาปีที่ 4 ต่อมาได้ย้ายโรงเรียนมาตั้งในสถานที่ปัจจุบันเมื่อปี พ.ศ. 2492 จำนวนพื้นที่ปัจจุบัน 5 ไร่ 56.2 ตารางวา โดยมีการพัฒนาเปลี่ยนแปลงที่สำคัญโดยย่อ คือ
21 พฤศจิกายน 2519 ได้รับบริจาคที่ดินจากนายหมู นางมูล ใจตั้ง จำนวน 7 ไร่ 73.5 ตารางวา ปัจจุบันได้พัฒนาเป็น สนามกีฬาของโรงเรียน อยู่ห่างจากโรงเรียนประมาณ 1 กิโลเมตร (หน้าสถานีตำรวจภูธรตำบลบ้านเอื้อม)
17 พฤษภาคม 2519 ได้รับอนุมัติให้เปิดสอนระดับประถมศึกษาตอนปลาย
23 มิถุนายน 2520 ได้รับบริจาคที่ดินจากผู้มีจิตศรัทธา ขยายพื้นให้โรงเรียนอีก 3 ไร่ 2 งาน
5 เมษายา 2530 ได้รับอนุมัติให้สอนชั้นเด็กเล็ก
15 ธันวาคม 2537 ได้รับอนุมัติ ให้เปลี่ยนชื่อจากโรงเรียนวัดทุ่งกล้วย เป็นโรงเรียนบ้านทุ่งกล้วย ปัจจุบัน (ปีการศึกษา 2566) โรงเรียนบ้านทุ่งกล้วยได้เปิดสอน 2 ระดับ คือ ระดับปฐมวัย เปิดสอนระดับอนุบาล 1-2 และระดับประถมศึกษา เปิดสอนระดับชั้นประถมศึกษาปีที่ 1-6 มีห้องเรียน 8 ห้อง มีครู 9 คน และเจ้าหน้าที่ธุรการ 1 คน จำนวนนักเรียน 128 คน โดยมี นางกนกพร อ่ำกลาง ดำรงตำแหน่งผู้อำนวยการโรงเรียน
**หลวงพ่อเดิม พุทธสโร** (6 กุมภาพันธ์ พ.ศ. 2404 — 22 พฤษภาคม พ.ศ. 2494) **เทพเจ้าแห่งนครสวรรค์** ผู้สร้างมีดหมอที่โด่งดังมากที่สุดในประเทศไทย ท่านมีลูกศิษย์มาขอศึกษาวิชาพุทธาคมมากมายเช่น หลวงพ่อกัน วัดเขาแก้ว หลวงพ่อกวย วัดโฆสิตาราม หลวงพ่อเชื้อ วัดใหม่บำเพ็ญบุญ หลวงพ่อจรัญ ฐิตธัมโม วัดอัมพวัน เป็นต้น ท่านมีรูปร่างสูงใหญ่ และมีอิริยาบถงามสง่า จึงเป็นที่เคารพยำเกรงของคนทั่วไป

ประวัติ
-------

**หลวงพ่อเดิม พุทธสโร** หรือ **พระครูนิวาสธรรมขันธ์** อดีตเจ้าอาวาสวัดหนองโพ ท่านเกิดเมื่อวันที่ 6 กุมภาพันธ์ พ.ศ. 2404 ตรงกับรัชสมัยของพระบาทสมเด็จพระจอมเกล้าเจ้าอยู่หัว 

### อุปสมบท

ณ พัทธสีมาวัดเขาแก้ว อำเภอพยุหะคีรี จังหวัดนครสวรรค์ เมื่อวันที่ 31 ตุลาคม พ.ศ. 2423 ในรัชสมัยของพระบาทสมเด็จพระจุลจอมเกล้าเจ้าอยู่หัว โดยมีหลวงพ่อแก้ว วัดอินทาราม (วัดใน) เป็นพระอุปัชฌาย์ หลวงพ่อเงิน (พระครูพยุหานุศาสก์) วัดพระปรางค์เหลือง เป็นพระกรรมวาจาจารย์ หลวงพ่อเทศ วัดสระทะเล เป็นพระอนุสาวนาจารย์ มีนามฉายาว่า **พุทธสโร**

### ภายหลังจากอุปสมบท

ท่านได้ศึกษาเล่าเรียนกับหลวงตาชม วัดหนองโพ ศึกษาเล่าเรียนพระปริยัติธรรมและวิชาอาคมกับนายพันธ์ ชูพันธ์ ผู้ทรงวิทยาคุณของบ้านหนองโพ และท่านได้ศึกษาพระธรรมวินัย และ วิชาอาคม กับพระเกจิอาจารย์ท่านอื่นๆมากมาย หลวงพ่อเดิม ท่านได้สร้างพระเครื่องรางของขลังมากมายเป็นที่เลื่องชื่อ มีประสบการณ์ความศักดิ์สิทธิ์ปรากฏอยู่มากมายเครื่องรางเหล่านี้ก็มี นางกวัก ราชสีห์ ตระกรุด ผ้ายันต์รอยเท้า มีดหมอแหวน เป็นต้น 

### สมณศักดิ์

หลวงพ่อเดิมได้รับสมณศักดิ์เป็น **พระครูนิวาสธรรมขันธ์**ดำรงตำแหน่งครั้งหลังสุดเป็นเจ้าคณะแขวงอำเภอพยุหะคีรี และเป็นพระอุปัชฌาย์ หลวงพ่อเดิม ท่านถึงแก่มรณภาพเมื่อวันที่ 22 พฤษภาคม พ.ศ. 2494 ในแผ่นดินพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมสิริอายุได้ 90 ปี 70 พรรษา

อ้างอิง
-------

1. ↑  พระครูนิวาสธรรมขันธ์ (เดิม พุทฺธสโร)

1. หนังสือรวมสุดยอดพระคณาจารย์ทั้งหมด 180 พระองค์
2. ประวัติหลวงพ่อเดิม วัดหนองโพ เก็บถาวร 2016-03-05 ที่ เวย์แบ็กแมชชีน
3. หนังสือนิตยสารท่าพระจันทร์ เก็บถาวร 2012-03-16 ที่ เวย์แบ็กแมชชีน

แหล่งข้อมูลอื่น
---------------

1. บทความของขลัง เก็บถาวร 2010-05-04 ที่ เวย์แบ็กแมชชีน
2. พระเครื่องที่โด่งดัง


| ก่อนหน้า |  | พระครูนิวาสธรรมขันธ์ (เดิม พุทฺธสโร) |  | ถัดไป |
| --- | --- | --- | --- | --- |
| **พระครูพยุหานุศาสก์ (สิทธิ์)** |  | **เจ้าคณะอำเภอพยุหะคีรี** (พ.ศ. 2458 - พ.ศ. 2477) |  | **พระครูพยุหานุศาสก์ (ชิต ชิตจิตฺโต)** |
| **หลวงตาชม** |  | **เจ้าอาวาสวัดหนองโพ** (พ.ศ. 2435 - พ.ศ. 2494) |  | **หลวงพ่อสมุห์ชุ่ม ขนฺธสโร** |
ศาลาเจ้าชายเถิง
**ศาลาเจ้าชายเถิง** (อังกฤษ: Pavilion of Prince Teng) หรือ **ศาลาเถิงหวัง** (จีนตัวเต็ม: 滕王閣; จีนตัวย่อ: 滕王阁; พินอิน: *Téngwáng Gé*) เป็นสิ่งปลูกสร้างทางตอนเหนือของนครหนานชาง มณฑลเจียงซี ประเทศจีน บนชายฝั่งตะวันออกของแม่น้ำกั้น และเป็นหนึ่งในสี่หอคอยอันยิ่งใหญ่ของประเทศจีน ศาลานี้ถูกทำลายและสร้างขึ้นใหม่หลายครั้งตลอดในประวัติศาสตร์ อาคารหลังปัจจุบันสร้างขึ้นในปี 1989 บนจุดที่ตั้งเดิม ภายใต้การดูแลของสถาปนิก เหลียง ซือเฉิง ศาลามีความสูงเก้าชั้น สถาปัตยกรรมไม้แบบราชวงศ์ซ่ง

ศาลาเถิงหวังสร้างขึ้นครั้งแรกในปี 653 โดย ลี่ หยวนยิง (ได้รับบรรดาศักดิ์เป็น เจ้าชายเถิง ในปี 639) น้องชายของจักรพรรดิไท่ซงแห่งราชวงศ์ถัง และลุงของจักรพรรดิเกาจงแห่งราชวงศ์ถัง นับตั้งแต่การก่อสร้างเสร็จ หอคอยถูกทำลายรวม 29 ครั้ง มีการเปลี่ยนรูปทรงและการใช้สอยของอาคารหลายครั้งมาตลอดประวัติศาสตร์ อาคารหลังก่อนปัจจุบันสร้างขึ้นในรัชสมัยของจักรพรรดิถงจื้อแห่งราชวงศ์ชิง อาคารหลังนี้ถูกทำลายลงในเดือนตุลาคม 1926 ในยุคสมัยขุนศึก

ศาลาหลังปัจจุบันสร้างขึ้นตามการออกแบบของสถาปนิก เหลียง ขือเฉิง สร้างแล้วเสร็จเมื่อปี 1989 สร้างขึ้นจากคอนกรีตเสริมเหล็ก ตกแต่งอย่างราชวงศ์ซ่ง หอคอยมีความสูง 57.5 เมตร (189 ฟุต) เก้าชั้น พื้นที่ใช้สอยรวม 13,000 ตารางเมตร (140,000 ตารางฟุต)

อ้างอิง
-------

1. ↑  Wang: 1.
2. ↑  Wang: 31.

### บรรณานุกรม


วิกิมีเดียคอมมอนส์มีสื่อที่เกี่ยวข้องกับ **ศาลาเจ้าชายเถิง**

* Wang, Qiaolin (จีน: 王巧林; พินอิน: *Wáng Qiǎolín*) et al. 1996. *Jiangnan Famous Site: The Pavilion of Prince Teng* (จีนตัวย่อ: 江南名胜 滕王阁; จีนตัวเต็ม: 江南名勝 滕王閣; พินอิน: *Jiāngnán Míngshèng Téngwáng Gé*). Baihuazhou Literary Press (จีน: 百花洲文艺出版社; พินอิน: *Báihuāzhōu Wényì Chūbǎnshè*). 247 pages. ISBN 7-80579-797-8.

28°41′2.76″N 115°52′32.88″E﻿ / ﻿28.6841000°N 115.8758000°E﻿ / 28.6841000; 115.8758000
**พิชญา สุนทรญาณกิจ (อุทารธรรม)** ชื่อเล่น **แพม** หรือ **เชฟแพม** เกิดเมื่อวันที่ 15 สิงหาคม พ.ศ. 2532 เป็นเชฟและเจ้าของร้าน *โพทง, The Table by Chef Pam, Smoked by Chef Pam* รวมถึงเป็นผู้เชี่ยวชาญในการทำอาหาร มีชื่อเสียงในฐานะเป็นกรรมการในรายการ**ท็อปเชฟไทยแลนด์**ทุกซีซั่น

ประวัติ
-------

พิชญา อุทารธรรม เป็นธิดาของนายเวคิน อุทารธรรม อดีต CFO (Chief Financial Officer) บมจ.ผาแดง อินดัสทรี กับนางพวงเพ็ญ หงศ์สิทธิวงศ์ เป็นหลานปู่ของผู้ผลิตยาบำรุงสตรี *ปอคุนเอี้ยะบ๊อ* จบการศึกษาจาก Shrewsbury International School และคณะนิเทศศาสตร์ จุฬาลงกรณ์มหาวิทยาลัย ในรุ่นเดียวกับ แอริณ ยุกตะทัต หลังจากนั้นได้ฝึกงานที่ไฮแอทเอราวัณ 2 เดือน และ 4 เดือนที่ร้านเลอ โบลิเยอ (Le Beaulieu) สุขุมวิท 19 (ปัจจุบันไม่มีแล้ว) กับเชฟฝรั่งเศส แอร์กเว แฟร์รารด์ ซึ่งปัจจุบันอยู่ที่ร้านคาเฟ่ ปารีเซียงในระหว่างฝึกงานที่เลอ โบลิเยอ เจ้าของร้านเห็นแววจึงส่งไปแข่งขันทำอาหารรายการ Asia’s Youth Hope Cooking Competition 2011 กับ 7 ประเทศเอเชีย ที่มหานครเซี่ยงไฮ้ และคว้ารางวัลชนะเลิศปี 2012 เป็นตัวแทนเอเชียไปแข่ง The Escofier World Cup กับเชฟยุโรปที่ฝรั่งเศส ได้ที่ 2 หลังจากนั้นจึงไปเรียนที่ CIA หลังเรียนจบทำงานที่ร้านมิชลินสตาร์ (3 ดาว) "ชอง-จอร์จส์"(Jean-Georges) ของ ชอง-จอร์จส์ วงเชอริกเทนซึ่งเขาเคยอยู่ในเอเชีย 10 กว่าปี โดยอยู่เมืองไทย 6 ปี ที่ห้องอาหารฝรั่งเศส เลอ นอมังดี ที่โรงแรมแมนดารินโอเรียนเต็ล เธอได้อยู่ในทำเนียบ Forbes 30 Under 30 Asia ในสาขาศิลปะ สไตล์อาหาร และเครื่องดื่ม โดยเน้นการทำอาหารแบบ modern cuisine และธุรกิจบริการอาหารในบ้าน The Table by Chef Pam และเธอยังมีร้านอาหารเป็นของตัวเอง ที่ชื่อว่า *โพทง* ซึ่งเป็นร้านอาหารแบบ Fine Dining ในซอยวานิช 1 ย่านสำเพ็ง (เดิมทีเป็นธุรกิจยี่ห้อยา **ปอคุนเอี๊ยะบ๊อ** ในห้างขายยาโพทง ที่เก่าแก่ของคุณปู่ แล้วมารีโนเวทเป็นร้านอาหารของเชฟแพมในภายหลัง)

จุดยืนในการทำอาหารของเชฟแพม ประกอบด้วย 5 ปัจจัยหลัก เรียกว่า ‘The Five Elements’ คือ หนึ่งต้องมีเกลือ เป็นผงชูรสจากธรรมชาติที่ช่วยดึงความอร่อยขึ้นมา สองคือความเปรี้ยวทั้งจากมะนาว วินีการ์ หรือไวน์ เพราะจะได้ไม่เลี่ยน สามคือเครื่องเทศต่างๆ เช่น พริก พริกป่น เพื่อเพิ่มรสชาติ สี่คือเนื้อสัมผัส เช่น ความกรอบ ความนุ่ม ความหนึบ สุดท้ายคือ การเผาไหม้ หรือ Maillard Reaction เพื่อให้ได้กลิ่นหอมของควัน
ด้านชีวิตส่วนตัว สมรสกับ บุญปิติ สุนทรญาณกิจ (บุตรของ พ.ท.บุญชัย - จันทรา สุนทรญาณกิจ)

ผลงานรายการโทรทัศน์
-------------------

### กรรมการ

* ท็อปเชฟไทยแลนด์ (กรรมการหลัก)
* BID COIN CHEF สุดยอดเชฟหักเหลี่ยมโหด (กรรมการรับเชิญ)

อ้างอิง
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

แหล่งข้อมูลอื่น
---------------

* พิชญา สุนทรญาณกิจ ที่เฟซบุ๊ก
* พิชญา สุนทรญาณกิจ ที่อินสตาแกรม
**ทีวีแชมป์เปี้ยน** เป็นรายการเกมโชว์ของประเทศญี่ปุ่นโดยเป็นรายการตามหาผู้มีความสามารถต่างๆมาแข่งขันเพื่อเป็นแชมเปี้ยน ออกอากาศครั้งแรกเมื่อวันที่ 16 เมษายน พ.ศ. 2535 ออกอากาศทางสถานีโทรทัศน์ทีวีโตเกียว

รูปแบบรายการ
------------

รูปแบบของรายการนั้น เป็นการเลือกเฟ้นหาสุดยอดแชมป์เปี้ยนส์ต่างๆ ทั้งในและเทศ ผู้ที่ได้เข้ารอบชิงชนะเลิศ จะได้เป็นแชมป์ และรองแชมป์

รูปแบบของการแข่งขัน
-------------------

### การแข่งขันเพื่อผ่านเข้ารอบ

ผู้เข้าแข่งขันที่ได้คะแนนอันดับต้น ๆ มากที่สุดจะได้ผ่านเข้ารอบ

### การแข่งขันรอบตัดเชือก

สำหรับผู้เข้าแข่งขันที่ผ่านเข้ารอบในอันดับหลังๆ ที่มีคะแนนเสมอเท่ากัน จะต้องไปแข่งขันในรอบตัดเชือกกันต่อ ซึ่งถ้าใครทำคะแนนสูงสุดได้ก่อน ก็จะได้ผ่านเข้ารอบตามหลังไป

ความสามารถของผู้เข้าแข่งขัน
---------------------------

สิ่งที่ผู้เข้าแข่งขันรายการจะต้องใช้ทักษะที่จะสามารถผ่านเข้ารอบแต่ละครั้งได้ มีดังนี้

* ความสามารถในการตอบคำถาม
* ความสามารถในการโชว์ฝีมือ
* ความสามารถของสมาธิ
* ความสามารถที่แข่งกับเวลา

ทีวีแชมป์เปี้ยนในประเทศไทย
--------------------------

ทีวีแชมป์เปี้ยนได้นำเทปออกอากาศในญี่ปุ่นเข้ามาประเทศไทยทั้ง 6 ครั้งด้วยกันโดยครั้งแรกออกอากาศทางโมเดิร์นไนน์ทีวี. ทุกวันจันทร์ถึงวันศุกร์ เวลา 19.00-19.30 โดยผู้ที่ออกอากาศคือบริษัท อีฟนิ่งสตาร์ เอ็นเทอร์เทนเมนท์ จำกัด ออกอากาศครั้งแรกเมื่อวันที่ 30 พฤษภาคม พ.ศ. 2543 ถึง พ.ศ. 2546 ครั้งที่ 2 ออกอากาศทางสถานีวิทยุโทรทัศน์ไทยทีวีสีช่อง 3 โดยเปลี่ยนเสียงทีมพากย์เดิมเป็นเสียงพากย์ทางช่อง 3 ออกอากาศทุกวันเสาร์เวลา 14.00 น. โดยประมาณออกอากาศเมื่อปี พ.ศ. 2550 - พ.ศ. 2555 ครั้งที่ 3 ออกอากาศทางสถานีโทรทัศน์ทีไอทีวี และ สถานีโทรทัศน์โมเดิร์นไนน์โดยออกอากาศทุกวนจันทร์ เวลา 20.30-21.30 โดยผู้ที่นำออกอากาศคือ บริษัท เดย์ โพเอทส์ จำกัด โดยนำเทปยุคสุดท้ายของรายการ ครั้งที่ 4 ออกอากาศทางทรูเอ็กไซท์โดยนำเทปทุกซีซั่น ครั้งที่ 5 ออกอากาศทางช่องเวิร์คพอยท์ทีวี ครั้งที่ 6 ออกอากาศทางสถานีโทรทัศน์ไทยรัฐทีวีออกอากาศทุกวันเสาร์ เวลา 13.00-14.00

ดูเพิ่ม
-------

* สยามเกม เกมคนสยาม

อ้างอิง
-------

1. ↑
2. ↑
**โดยไม่เสียนัยทั่วไป** (อังกฤษ: Without loss of generality, WOLOG, WLOG, w.l.o.g) คือวลีที่พบเห็นได้ทั่วไปในสาขาคณิตศาสตร์ กล่าววลีนี้ก่อนข้อสมมติฐานในการพิสูจน์ เพื่อลดขอบเขตที่ต้องแสดงให้เห็นจริง หรือหมายความว่าการแสดงให้เห็นจริงในกรณีอื่น ๆ สามารถทำได้โดยง่ายจากการแสดงในกรณีนี้ หรือมีลักษณะเดียวกับการแสดงในกรณีนี้ จึงขอละการแสดงกรณีอื่น ๆ ไป แต่จะแสดงเฉพาะบางกรณีเท่านั้น

หลายครั้งสามารถใช้วลีนี้กับการพิสูจน์ปัญหาที่มีความสมมาตรได้ หีอย่างเช่น ในการพิสูจน์ {\displaystyle P(x,y)} (โดย {\displaystyle P} เกี่ยวข้องกับจำนวนจริง {\displaystyle x} และ {\displaystyle y}) ถ้าหากต้องการใช้วลี "โดยไม่สูญเสียคุณลักษณะทั่วไป" โดยสมมติให้ {\displaystyle x\leq y} จะมีความจำเป็นที่ {\displaystyle P} ต้องมีความสมมาตรของ {\displaystyle x} และ {\displaystyle y} กล่าวคือ {\displaystyle P(x,y)} มีความหมายเดียวกับ {\displaystyle P(y,x)} จึงจะทำให้*ไม่สูญเสียคุณลักษณะทั่วไป* ในการสมมติว่า {\displaystyle x\leq y} เพราะการพิสูจน์ภายใต้การสมมตินี้เพียงพอที่จะสรุปในการณีอื่น {\displaystyle (y\leq x)} ได้โดยการเปลี่ยน {\displaystyle x} กับ {\displaystyle y} (นั่นคือ {\displaystyle P(y,x)} แต่เนื่องจากมีความสมมูลกับ {\displaystyle P(x,y)} จึงไม่ต้องพิสูจน์ให้เห็นอีกครั้ง)

ตัวอย่าง
--------

พิจารณาทฤษฎีบทต่อไปนี้ (ซึ่งมาจากหลักรังนกพิราบ)

*รับประกันได้เลยว่าถ้ามีวัตถุสามชิ้นโดยแต่ละชิ้นทาด้วยสีแดงไม่ก็สีฟ้า จะต้องมีซักคู่ที่ถูกทาด้วยสีเดียวกัน*

บทพิสูจน์ :

*โดยไม่สูญเสียคุณลักษณะทั่วไป ให้วัตถุชิ้นแรกถูกทาด้วยสีแดง ถ้าหากมีวัตถุอีกชิ้นหนึ่งถูกทาด้วยสีแดงก็จบพิสูจน์ แต่ถ้าไม่ใช่แล้วสองชิ้นที่เหลือก็ต้องถูกทาด้วยสีฟ้าซึ่งก็จบการพิสูจน์*

การเขียนอย่างนี้สมเหตุสมผลเพราะว่าการเปลี่ยนสีชิ้นแรกไปเป็นสีฟ้าก็ยังใช้ลักษณะการให้เหตุผลดังเดิม จึงสามารถพิสูจน์ภายใต้การสมมติว่าวัตถุชิ้นแรกเป็นสีแดง *โดยไม่สูญเสียคุณลักษณะทั่วไป*
กษาปณ์ ศิลปินคนแรกของค่าย
Z-Myx หรือ สมเกียรติ อริยะชัยพาณิชย์
**มูเซอร์ เรคคอร์ดส** เป็นชื่อของอดีตค่ายเพลงหนึ่งในประเทศไทย ก่อตั้งโดย ประภาส ชลศรานนท์ โดยมี เกี๊ยง - เกียรติศักดิ์ เวทีวุฒาจารย์ และ นก - ฉัตรชัย ดุริยประณีต อดีตสมาชิกวงดนตรีเฉลียงมาร่วมงานด้วย หลังจากที่ประภาสลาออกจากบริษัทคีตา เพื่อมาตั้งบริษัทเป็นของตนเอง เดิมชื่อ *มูเซอร์ มิวสิก เซอร์วิส* โดยเริ่มรับจ้างผลิตเพลงและทำดนตรีประกอบให้กับผู้ว่าจ้างต่าง ๆ และกลายมาเป็นค่ายเพลงในปี พ.ศ. 2535 มีศิลปินในสังกัดมากมายหลายคน โดยสร้างสรรค์ผลงานความแปลกใหม่ ไม่ซ้ำซากในทุกอัลบั้มที่ผลิตออกมา โดยเข้ามาประกบกับ ดี-เดย์ เอ็นเทอร์เทนเมนท์

มูเซอร์ เรคคอร์ดส ดำเนินงานอยู่ได้เพียง 2 ปีก็ถูกบริษัท วอร์เนอร์มิวสิกกรุ๊ป ซึ่งเป็น 1 ใน 4 บริษัทค่ายเพลงยักษ์ใหญ่ หรือที่เรียกว่า บิ๊กโฟร์ (Big Four) จากต่างประเทศเข้ามาเทคโอเวอร์กิจการ โดยรวม ดี-เดย์ เอ็นเทอร์เทนเมนท์ และ มูเซอร์ เรคคอร์ดส เข้ารวมกันและเปลี่ยนชื่อเป็น วอร์นเนอร์ มิวสิก ไทยแลนด์ มูเซอร์ เรคคอร์ดส จึงสิ้นสุดกิจการลง

รายชื่อศิลปินในบริษัทมูเซอร์
----------------------------

* กษาปณ์ จำปาดิบ
	+ อัลบั้ม - *กษาปณ์*
	+ อัลบั้ม - *กษาปณ์ ม้วน ๒*
* มาม่า บลูส์
	+ อัลบั้ม - *มาม่า บลูส์*
* เกียรติศักดิ์ เวทีวุฒาจารย์
* ฉัตรชัย ดุริยประณีต
	+ อัลบั้ม - *เด็ดดอกไม้สะเทือนถึงดวงดาว*
* ทีโบน
	+ อัลบั้ม - *จังหวะนี้ใจดีเข้ากระดูกดำ*
* Z-Myx
	+ อัลบั้ม -  *Z-Myx Z-Zomkiat*
	+ อัลบั้ม - *Z-Myx Volume 10*
* แบดบอย (โรเบิร์ต & แวน)
	+ อัลบั้ม - *ร็อก แอนด์ โรล : รัก แอนด์ ร้าย*
* โคโค่แจ๊ซ
	+ อัลบั้ม - *คิดถึง..คาราบาว*
* วิยะดา โกมารกุล ณ นคร
	+ อัลบั้ม - *ให้ทั้งใจ*
* ทอม ดันดี
	+ ออกอัลบั้ม *อย่างนี้ต้องตีเข่า* กับค่ายดี-เดย์ เอ็นเทอร์เทนเมนท์ แต่เป็นทีมจาก มูเซอร์ เรคคอร์ดส ที่ทำดนตรีให้

อ้างอิง
-------

1. ↑  จากปกเทปอัลบั้ม 1 ปี มูเซอร์ : มูเซอร์ ฮิตส์ & ฮาร์ท

หมวดหมู่:ค่ายเพลงที่ก่อตั้งในปี พ.ศ. 2535
ภาพประกอบของรอยเท้าเม่น
**การติดตาม** (อังกฤษ: tracking) เป็นส่วนประกอบของการลูกเสือที่ครอบคลุมการสังเกต การสะกดรอยตาม และการติดตามเส้นทาง ต่างจากรูปแบบการติดตามที่ใช้ในการล่าสัตว์ การติดตามภายในขบวนการลูกเสือมีจะมุ่งเน้นไปที่การติดตามคนและสัตว์ รูปแบบการฝึกรูปแบบหนึ่งได้แก่ การวางเส้นทางหรือการเดินตามเส้นทางที่ผู้อื่นวางไว้ เส้นทางประกอบด้วยป้ายต่าง ๆ ซึ่งส่วนใหญ่ประกอบด้วยทิศทางซึ่งปรากฏอยู่บนพื้น

ประวัติ
-------

การติดตามเป็นส่วนหนึ่งของการลูกเสือและเนตรนารีมาตั้งแต่ต้น มันเป็นเรื่องของการเล่านิทานในการชุมนุมรอบกองไฟ (Campfire yarn) ของเบเดน โพเอลล์ ในลำดับสิบเอ็ดเขาเขียนว่า "สิ่งที่สำคัญที่สุดอย่างหนึ่งที่ลูกเสือต้องเรียนรู้... คือการไม่ปล่อยให้สิ่งใดหลุดพ้นความสนใจของเขา" เขาได้แนะนำวิธีการเรียนรู้ทักษะการสังเกตหลายวิธี เช่น เกมของคิม และเกมความจำอื่น ๆ ต่อจากนี้ ในนิทานรอบกองไฟลำดับที่สิบสอง เขาเขียนเกี่ยวกับรอยเท้า ซึ่งเกี่ยวกับการติดตามคนและสัตว์ ลูกเสือได้รับการสอนให้ระบุความแตกต่างระหว่างเส้นทางของสัตว์ชนิดต่าง ๆ ตลอดจนกำหนดอายุของเส้นทางและจังหวะการเคลื่อนไหว ในนิทานรอบกองไฟลำดับที่สิบสาม เบเดน โพเอลล์ได้แนะนำการติดตามตามสัญญาณ โดยที่ลูกเสือได้รับการสอนให้อนุมานตำแหน่งของบุคคลหรือสัตว์โดยทำตามป้ายบอกทาง วัตถุประสงค์ของการฝึกทักษะการติดตามของลูกเสือนั้นเพื่อส่งเสริมการสังเกตและเพื่อให้พวกเขาสามารถสะกดรอยตามสัตว์ต่าง ๆ เพื่อสังเกตหรือล่าสัตว์เป็นอาหารได้

สัญญาณการติดตามขั้นพื้นฐานที่เนตรนารีและลูกเสือทุกคนเรียนรู้ ได้แก่ "ทางนี้", "ห้ามเข้าหรืออันตราย", "เลี้ยวซ้าย", "เลี้ยวขวา", "น้ำข้างหน้า", "อุปสรรคข้างหน้า", "แยกกลุ่ม", ข้อความ \_ ก้าว ทางนี้" และ "กลับบ้าน"

การสังเกต
---------

การติดตามยังเกี่ยวข้องกับการตีความเสียงเรียกและการเคลื่อนไหวของสัตว์ เพื่อดูว่ามีคนอื่นอยู่ใกล้ ๆ หรือไม่

อ้างอิง
-------

1. ↑  Baden-Powell 1908, pp. 103.
2. ↑  Baden-Powell 1908, pp. 103–127.

บรรณานุกรม
----------

* Gilcraft (1944), *Training in Tracking* (fourth edition reprint ed.), London: C. Arthur Pearson
* Baden-Powell, Robert (1908), *Scouting For Boys* (1954 revision ed.)
**บริษัท วายจีเอ็มเอ็ม จำกัด** (อังกฤษ: YG"MM) เป็นบริษัทจำกัดของประเทศไทย ที่ประกอบธุรกิจค่ายเพลง เกิดจากการร่วมทุนกันของสองค่ายเพลงคือ บริษัท จีเอ็มเอ็ม แกรมมี่ จำกัด (มหาชน) (ปัจจุบันโอนให้ บริษัท จีเอ็มเอ็ม มิวสิค จำกัด (มหาชน) ร่วมทุนแทน) ของประเทศไทย และวายจีเอนเตอร์เทนเมนต์ ของประเทศเกาหลีใต้ ในสัดส่วน 51% ต่อ 49% โดยได้จดทะเบียนก่อตั้งต่อกรมพัฒนาธุรกิจการค้า เมื่อวันที่ 8 เมษายน พ.ศ. 2564 ด้วยทุนจดทะเบียน 200 ล้านบาท สำนักงานของบริษัทตั้งอยู่ที่อาคารจีเอ็มเอ็ม แกรมมี่ เพลส มีผู้แทนจากจีเอ็มเอ็ม แกรมมี่ และวายจี ฝ่ายละ 3 คนเป็นกรรมการ

วายจีเอ็มเอ็มมีวัตถุประสงค์เพื่อพัฒนาศิลปินระดับโลกแบบครบวงจร นอกจากนี้ยังเพื่อจัดคอนเสิร์ต ละครเวที การแสดงต่าง ๆ หลังจากนั้นในวันที่ 27 กันยายน พ.ศ. 2564 ทางบริษัทก็ได้เปิดรับออดิชั่นศิลปินไอดอลเป็นครั้งแรก ต่อมาวันที่ 21 มีนาคม พ.ศ. 2565 ทางค่ายก็ได้เปิดโปรเจ็กต์ใหญ่ในชื่อ *YG"MM Boy Audition 2022*

อ้างอิง
-------

1. 1 2  ทุน 200 ล้าน! เปิดตัว "YGMM" บริษัทร่วมทุน YG - GMM ในไทย ก่อนดราม่า "ลิซ่า"
2. ↑  ห้ามพลาด YG’’MM เปิดรับออดิชั่นศิลปินไอดอล เช็คเงื่อนไขที่นี่!
3. ↑  YG’’MM เปิดโปรเจกต์ใหญ่ YG"MM Boy Audition 2022 ค้นหา Boy Trainee ทั่วโลกร่วมเป็นศิลปินฝึกหัด

แหล่งข้อมูลอื่น
---------------

* เว็บไซต์ทางการ
* วายจีเอ็มเอ็ม ที่เฟซบุ๊ก
* วายจีเอ็มเอ็ม ที่อินสตาแกรม

หมวดหมู่:ค่ายเพลงที่ก่อตั้งในปี พ.ศ. 2564
**ขวัญเรือน เทียนทอง** (เกิด 1 สิงหาคม พ.ศ. 2487) สมาชิกสภาผู้แทนราษฎรจังหวัดสระแก้ว 1 สมัย นายกสมาคมองค์กรสตรีและสมาชิกกองทุนพัฒนาบทบาทสตรีจังหวัดสระแก้ว อดีตสมาชิกวุฒิสภาจังหวัดสระแก้ว และอดีตนายกองค์การบริหารส่วนจังหวัดสระแก้ว

ประวัติ
-------

ขวัญเรือน เทียนทอง เกิดเมื่อวันที่ 1 สิงหาคม พ.ศ. 2487 เป็นบุตรสาวของนายจินคูณ และ นางหมู ยุวถาวร สำเร็จการศึกษาระดับปริญญาตรี ศิลปศาสตรบัณฑิต สาขาวิชาพัฒนาชุมชน จากมหาวิทยาลัยราชภัฏวไลยอลงกรณ์ ในพระบรมราชูปถัมภ์

ขวัญเรือนสมรสกับนายพิเชษฐ์ เทียนทอง น้องชายของเสนาะ เทียนทอง มีบุตร-ธิดา 4 คน คือ ฐานิสร์ เทียนทอง, อนุรักษ์ เทียนทอง, ตรีนุช เทียนทอง และบดี เทียนทอง

งานการเมือง
-----------

ขวัญเรือน เคยดำรงตำแหน่งเป็นกำนันตำบลวัฒนานคร ในปี พ.ศ. 2535 ก่อนที่จะได้รับเลือกเป็นสมาชิกวุฒิสภาจังหวัดสระแก้ว ในปี พ.ศ. 2549 และได้รับเลือกตั้งเป็นนายกองค์การบริหารส่วนจังหวัดสระแก้ว ในช่วง พ.ศ. 2564 ถึง พ.ศ. 2566 ก่อนที่จะลาออกในเวลาต่อมา

ขวัญเรือน ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ

### สมาชิกสภาผู้แทนราษฎร

ขวัญเรือน เทียนทอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสระแก้ว สังกัดพรรคพลังประชารัฐ

### สมาชิกวุฒิสภา

ขวัญเรือน เทียนทอง ได้รับการเลือกตั้งเป็นสมาชิกวุฒิสภามาแล้ว 1 สมัย คือ

1. การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดสระแก้ว

อ้างอิง
-------

1. ↑  "เอกสารประกอบการพิจารณา ผู้ได้รับการเสนอให้ปริญญากิตติมศักดิ์ มหาวิทยาลัยราชภัฏวไลยอลงกรณ์ ในพระบรมราชูปถัมภ์ ประจำปีการศึกษา ๒๕๖๕" (PDF). คลังข้อมูลเก่าเก็บจากแหล่งเดิม (PDF)เมื่อ 2023-07-25. สืบค้นเมื่อ 2023-07-25.
2. ↑  "'เสนาะ เทียนทอง' นักปั้นนายกฯ ผู้เกิดและดับ..ใต้เงาปืน เจ้าพ่อวังน้ำเย็นและนมโรงเรียน". *thepeople*. 2019-04-01.
3. ↑  "ป.ป.ช. เปิดเซฟ 'แม่-ลูกเทียนทอง' รวยอู้ฟู่พันล้าน". 2023-04-28.
**การลงทะเบียนที่อยู่หน่วยความจำ (MAR)** คือการลงทะเบียนCPUในคอมพิวเตอร์ที่จะจัดเก็บที่อยู่หน่วยความจำที่จะดึงข้อมูลไปยังการลงทะเบียน CPU หรือที่อยู่ซึ่งข้อมูลจะถูกส่งและจัดเก็บผ่านบัสระบบ

กล่าวอีกนัยหนึ่ง รีจิสเตอร์นี้ใช้เพื่อเข้าถึงข้อมูลและคำสั่งจากหน่วยความจำระหว่างขั้นตอนการดำเนินการของคำสั่ง MAR เก็บตำแหน่งหน่วยความจำของข้อมูลที่ต้องการเข้าถึง เมื่ออ่านจากหน่วยความจำ ข้อมูลที่ระบุโดย MAR จะถูกป้อนเข้าสู่MDR (การลงทะเบียนข้อมูลหน่วยความจำ) จากนั้น CPU จะใช้ เมื่อเขียนลงในหน่วยความจำ CPU จะเขียนข้อมูลจาก MDR ไปยังตำแหน่งหน่วยความจำซึ่งมีที่อยู่จัดเก็บไว้ใน MAR MAR ซึ่งอยู่ภายใน CPU จะไปที่ RAM ( หน่วยความจำเข้าถึงโดยสุ่ม ) หรือแคช

การลงทะเบียนที่อยู่หน่วยความจำ คือครึ่งหนึ่งของอินเทอร์เฟซขั้นต่ำระหว่างไมโครโปรแกรมและ ที่เก็บ ข้อมูลคอมพิวเตอร์อีกครึ่งหนึ่งเป็น MDR

โดยทั่วไป MAR คือรีจิสเตอร์โหลดแบบขนานที่มีที่อยู่หน่วยความจำถัดไปที่จะจัดการ เช่น ที่อยู่ถัดไปที่จะอ่านหรือเขียน

อ้างอิง
-------

1. ↑  "Understanding the MAR and the MDR". *www.cs.umd.edu*. คลังข้อมูลเก่าเก็บจากแหล่งเดิมเมื่อ 2017-03-28. สืบค้นเมื่อ 2017-01-20.
**จักมา** (จักมา: 𑄌𑄋𑄴𑄟𑄳𑄦; พม่า: သက္ကမ,ဒိုင်းနက်လူမျို) เป็นกลุ่มชาติพันธุ์หนึ่งซึ่งตั้งถิ่นฐานอยู่บริเวณทิศตะวันออกสุดของอนุทวีปอินเดีย เป็นกลุ่มชาติพันธุ์ที่มีขนาดใหญ่ที่สุดในเขตเนินเขาจิตตะกองทางตะวันออกเฉียงใต้ของประเทศบังกลาเทศ อาศัยอยู่มากในเขตปกครองตนเองจักมา รัฐมิโซรัม ประเทศอินเดีย หลังการก่อสร้างเขื่อนกาพตาอีเมื่อ พ.ศ. 2507 ชาวจักมาจำต้องอพยพออกจากหลักแหล่งเดิม กระจัดกระจายไปตามรัฐต่าง ๆ เช่น รัฐอรุณาจัลประเทศ 60,000 คน รัฐตริปุระ 79,000 คน และรัฐอัสสัมอีกราว 20,000–30,000 คน ชาวจักมาที่อาศัยในประเทศพม่า จะเรียกว่า *ไดง์เนต* ถือเป็นหนึ่งหนึ่งใน 135 ชาติพันธุ์ที่ได้รับการยอมรับจากรัฐบาลพม่า

ชาวจักมาเป็นเครือญาติกับกลุ่มชาติพันธุ์ในตระกูลภาษาทิเบต-พม่าแถบตะวันออกเฉียงเหนือของประเทศอินเดีย แต่ภายหลังภาษาได้เปลี่ยนแปลงไปอันเกิดขึ้นจากการรวมอำนาจระหว่างชนเผ่าจึงรับเอาภาษาตระกูลอินโด-อารยันเข้ามา โดยเฉพาะภาษาเบงกอลถิ่นจิตตะกองที่ตั้งถิ่นฐานใกล้เคียงกับชุมชนชาวจักมา ชาวจักมายุคปัจจุบันนับถือศาสนาพุทธนิกายเถรวาทสืบทอดมานานนับศตวรรษ จากการปฏิรูปและการสถาปนาขึ้นเมื่อราวพุทธศตวรรษที่ 24 โดยรานีกาลินที สมเด็จพระราชินีนาถแห่งจักมาราช มีชาวจักมาส่วนน้อยที่เปลี่ยนไปนับถือศาสนาคริสต์ จากการสำรวจสำมะโนครัวประชากรรัฐมิโซรัม พ.ศ. 2554 พบว่า ประชากรส่วนใหญ่นับถือศาสนาพุทธนิกายเถรวาท และมีกลุ่มที่เปลี่ยนไปนับถือศาสนาคริสต์ คิดเป็นร้อยละ 7.3

ความสัมพันธ์ระหว่างชาวจักมากับเพื่อนบ้านค่อนข้างซับซ้อน ชาวจักมาจำนวนมากถูกรวมเข้ากับสังคมชนชั้นกลางของประเทศบังกลาเทศและอินเดีย หลายคนเข้าทำงานเป็นเจ้าหน้าที่รัฐการ นักการเมือง หรือเป็นทูตในกองทัพของประเทศอินเดียและบังกลาเทศ แต่ก็เคยเกิดเหตุขัดแย้งเนินเขาจิตตะกอง ซึ่งถูกมองว่าเป็นการฆ่าล้างเผ่าพันธุ์ชาวจักมา กระทั่งมีการจัดทำข้อตกลงสันติภาพเนินเขาจิตตะกอง ความรุนแรงในพื้นที่จึงลดลงไป

อ้างอิง
-------

1. 1 2  *Library of Congress Subject Headings*. Vol. I (13th ed.). Cataloging Distribution Service, Library of Congress. 1990. p. 709.
2. ↑  "Table 1.4 Ethnic Population by Group and Sex" (PDF) (ภาษาเบงกอล). Bangladesh Bureau of Statistics. 2021. p. 33.
3. ↑  "Table C-16 Population by Mother Tongue: India". *www.censusindia.gov.in*. Registrar General and Census Commissioner of India. See 'Chakma'. Since Chakma are not recorded as an ethnicity in all states where they live (such as Arunachal Pradesh) language is the best method to estimate their population in India.
4. ↑  "Theravada Buddhism in North-East India: a study of the Tai-Khamtis". คลังข้อมูลเก่าเก็บจากแหล่งเดิมเมื่อ 14 June 2021.
5. ↑  James Minahan (2012). *Ethnic Groups of South Asia and the Pacific: An Encyclopedia*. ABC-CLIO. p. 112. ISBN 978-1-59884-659-1.
6. ↑  "ST-14 Scheduled Tribe population by religious community - Mizoram". *census.gov.in*. สืบค้นเมื่อ 9 February 2020.
7. ↑  Sharon O'Brien, (2004). "The Chittagong Hill Tracts". In Dinah Shelton (ed.). Encyclopedia of Genocide and Crimes against Humanity. Macmillan Library Reference. pp. 176–177.
8. ↑  "Hidden Bangladesh: Violence and Brutality in the Chittagong Hill Tracts". *Amnesty International UK*. 21 August 2015. สืบค้นเมื่อ 22 September 2021.
**วิรัช ร่มเย็น** (เกิด 5 กันยายน 2498) นายทะเบียนพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงมหาดไทย (ประจำนายนิพนธ์ บุญญามณี) อดีตสมาชิกสภาผู้แทนราษฎรจังหวัดระนอง พรรคประชาธิปัตย์ นายวิรัช เป็นสมาชิกสภาผู้แทนราษฎรของพรรคประชาธิปัตย์ที่ได้รับเลือกตั้งจำนวนหลายสมัยเพียงคนเดียว ที่ยังไม่เคยดำรงตำแหน่งรัฐมนตรี

ประวัติ
-------

นายวิรัช ร่มเย็น เกิดเมื่อวันที่ 5 กันยายน พ.ศ. 2498 สำเร็จการศึกษามัธยมศึกษา จากโรงเรียนพิชัยรัตนาคาร จังหวัดระนอง ระดับเตรียมอุดมศึกษา จากโรงเรียนอำนวยศิลป์ กรุงเทพมหานคร ระดับปริญญาตรี นิติศาสตรบัณฑิต จากมหาวิทยาลัยรามคำแหง และศึกษาหลักสูตรพิเศษ จากวิทยาลัยการเมืองการปกครอง สถาบันพระปกเกล้า

การทำงาน
--------

นายวิรัช ร่มเย็น ได้รับเลือกตั้งเป็นสมาชิกสภาผู้แทนราษฎรจังหวัดระนอง 8 สมัย (2535/1,2535/2,2538,2539,2544,2548,2550 และ 2554) เคยเป็นเลขานุการรัฐมนตรีประจำสำนักนายกรัฐมนตรี (พ.ศ. 2538) เป็นกรรมการบริหารพรรคประชาธิปัตย์ ( พ.ศ. 2546-2547) เคยเป็นรองประธานคณะกรรมาธิการการท่องเที่ยวสภาผู้แทนราษฎร และเป็นประธานคณะกรรมการธิการการปกครองส่วนท้องถิ่น ในปี พ.ศ. 2550

ในปี พ.ศ. 2553 นายวิรัช ร่มเย็น ได้รับมอบหมายให้เป็นหนึ่งในคณะทำงานคดียุบพรรคประชาธิปัตย์

ในปี พ.ศ. 2562 นายวิรัช ลงสมัครรับเลือกตั้งในพื้นที่จังหวัดระนอง แต่แพ้ให้กับคงกฤษ ฉัตรมาลีรัตน์ อดีตนายก อบจ.ระนอง จากพรรคภูมิใจไทย จากนั้นหลังการเลือกตั้งเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายนิพนธ์ บุญญามณี)

เครื่องราชอิสริยาภรณ์
---------------------

* พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  สรุปข่าวการประชุมคณะรัฐมนตรี 13 สิงหาคม 2562
2. ↑  ประวัติผู้สมัคร ส.ส.[*ลิงก์เสีย*]กรมการปกครอง กระทรวงมหาดไทย
3. ↑  "วิรัช"แฉ"นาย พ."สมคบกับเพื่อไทย วางแผนถ่ายคลิปทีมกม.ปชป.ล็อบบี้ศาลรธน.
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-06-28 ที่ เวย์แบ็กแมชชีน, เล่ม ๑๒๑ ตอนที่ ๒๓ ข หน้า ๓, ๒๖ พฤศจิกายน ๒๕๔๗
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-10-12 ที่ เวย์แบ็กแมชชีน, เล่ม ๑๑๘ ตอนที่ ๒๒ ข หน้า ๗, ๔ ธันวาคม ๒๕๔๔
**พระมหาสมศักดิ์ สุภเมธี** หรือที่รู้จักกันดีในชื่อ **ตุ๊น้า** (เกิด 27 พฤศจิกายน 2515) เป็นพระสงฆ์ชาวไทย และรองเจ้าคณะจังหวัดแม่ฮ่องสอน แห่งวัดทรายขาว อำเภอปาย จังหวัดแม่ฮ่องสอน มีชื่อเสียงจากการเป็นพระนักเทศน์ทั่วจังหวัดแม่ฮ่องสอน

ประวัติ
-------

พระมหาสมศักดิ์ สุภเมธี เกิดวันจันทร์ที่ 27 พฤศจิกายน พ.ศ. 2515 เป็นชาวอำเภอปาย จังหวัดแม่ฮ่องสอน ปัจจุบัน พระมหาสมศักดิ์ สุภเมธี เป็นพระนักเทศน์ และเคยไปเทศนาธรรมให้กับคณะผู้บริหาร ครู และนักเรียน ที่โรงเรียนปายวิทยาคาร อีกทั้งยังตั้งชื่อให้กับสถานที่ต่างๆในโรงเรียน อาทิ หอประชุมใหญ่พุทธรักษา เป็นต้น อีกทั้ง ยังเป็นคณะกรรมการสถานศึกษาขั้นพื้นฐาน โรงเรียนปายวิทยาคาร

ประวัติวัดทรายขาว
-----------------

วัดทรายขาว ตั้งอยู่บ้านทรายขาว หมู่ 2 ตำบลแม่ฮี้ อำเภอปาย จังหวัดแม่ฮ่องสอน ก่อตั้งเมื่อ พ.ศ. 2269 และสันนิษฐานว่าเป็นวัดเก่าแก่ของชาวพม่า เนื่องจากพบหลักฐาน คือ พระปานปอง ซึ่งเป็นพระพุทธรูปสวมเครื่องทรงในแบบพม่า ซุ้มประตูโขงของวัดมีสีแดงโดดเด่นประดับด้วยกระจกสวยงาม ภายในวัดมีพระพุทธรูปองค์สำคัญ คือ พระสิงห์รุ่น 3 อายุประมาณ 80 ปี และมีพระพุทธรูปองค์ใหญ่สีขาว คือ พระสมเด็จพระมหาสมณโคดม ประดิษฐานอยู่กลางแจ้งคู่กับพระเจดีย์องค์สีขาวประดับกระจก เบื้องหน้าองค์พระเป็นร่องน้ำและทุ่งนาเขียวขจีของอำเภอปาย วัดทรายขาวจึงเป็นอีกหนึ่งจุดท่องเที่ยว ที่นักท่องเที่ยวซึ่งเป็นนักปั่นจักรยานชอบ เนื่องจากที่ตั้งอยู่ห่างจากตัวเมืองปายหรือถนนคนเดินปายไม่ไกลนัก จึงเหมาะเป็นอีกหนึ่งเส้นทางจักรยานสำหรับผู้ชื่นชอบการปั่นจักรยานเที่ยวชมวิถีชีวิตชุมชน สายน้ำ และทุ่งนาสีเขียวระหว่างทางจากตัวเมืองมายังวัดทรายขาวนี้เจ้าอาวาสรูปปัจจุบันคือ พระมหาสมศักดิ์ สุภเมธี

อ้างอิง
-------
**นายวารุจ ศิริวัฒน์** เป็นที่ปรึกษารัฐมนตรีช่วยว่าการกระทรวงการคลัง (นายสันติ พร้อมพัฒน์) สมาชิกสภาผู้แทนราษฎรจังหวัดอุตรดิตถ์ เขต 2 และอดีตสมาชิกสภาผู้แทนราษฎรแบบบัญชีรายชื่อ

ประวัติ
-------

วารุจ ศิริวัฒน์ เกิดเมื่อวันที 1 กันยายน พ.ศ. 2505 ที่ตำบลท่าอิฐ อำเภอเมือง จังหวัดอุตรดิตถ์ เป็นบุตรของพลเรือตรีชอบ กับนางสุพัตรา (วิจิตรานนท์) ศิริวัฒน์ และเป็นน้องชายของนายชัยภักดิ์ ศิริวัฒน์ สำเร็จการศึกษาระดับปริญญาตรีนิเทศศาสตรบัณฑิต (โฆษณา) จากมหาวิทยาลัยกรุงเทพ และปริญญาโท ศิลปศาสตรหาบัณฑิต (รัฐศาสตร์) จากมหาวิทยาลัยรามคำแหง

วารุจ สมรสกับนางนวลจิรา ศิริวัฒน์

การทำงาน
--------

วารุจ ศิริวัฒน์ ได้รับเลือกตั้งเป็นสมาชิกสภาผู้แทนราษฎรจังหวัดอุตรดิตถ์ สมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา (เลือกตั้งแทนนายศรัณย์ ศรัณย์เกตุ จากพรรคไทยรักไทยที่ถูกใบแดง) ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ย้ายมาลงสมัครรับเลือกตั้งในระบบบัญชีรายชื่อ สังกัดพรรคไทยรักไทย กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครรับเลือกตั้งในเขตเลือกตั้งที่ 2 จังหวัดอุตรดิตถ์อีกครั้งหนึ่ง สังกัดพรรคพลังประชาชน และได้รับตำแหน่งประธานคณะกรรมาธิการการที่ดิน ทรัพยากรธรรมชาติและสิ่งแวดล้อม ในสภาผู้แทนราษฎรไทย ชุดที่ 23 ซึ่งต่อมาในปี พ.ศ. 2551 ศาลรัฐธรรมนูญวินิจฉัยให้ยุบพรรคฯ นายวารุจ พร้อมกับสมาชิกอีกจำนวนหนึ่งจึงย้ายไปสังกัดพรรคกิจสังคม นำโดยนายสุวิทย์ คุณกิตติ

ในการเลือกตั้ง พ.ศ. 2554 เขาลงสมัครรับเลือกตั้งในสังกัดพรรคชาติพัฒนา แต่แพ้ให้กับนายศรัณย์ ศรัณย์เกตุ จากพรรคเพื่อไทย

ในการเลือกตั้ง พ.ศ. 2562 วารุจลงสมัครรับเลือกตั้งสมาชิกสภาผู้แทนราษฎรแบบแบ่งเขต จังหวัดอุตรดิตถ์ เขต 2 สังกัดพรรคพลังประชารัฐ แต่ไม่ได้รับการเลือกตั้ง

ในเดือนสิงหาคม พ.ศ. 2562 วารุจ ศิริวัฒน์ ได้รับแต่งตั้งให้ดำรงตำแหน่งที่ปรึกษารัฐมนตรีช่วยว่าการกระทรวงการคลัง

ในการเลือกตั้งปี พ.ศ. 2566 ได้กลับมาลงสมัครรับเลือกตั้งในสังกัดพรรคเพื่อไทย เขตเลือกตั้งที่ 2 จังหวัดอุตรดิตถ์ และได้รับการเลือกตั้ง

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  ชพน.เปิดตัว2อดีตส.ส.กิจสังคมย้ายซบ
2. ↑  สรุปผลการเลือกตั้งอุตรดิตถ์ 100 % "เพื่อไทย" ชนะทั้ง 2 เขต มาใช้สิทธิ 73 %
3. ↑  สรุปข่าวการประชุมคณะรัฐมนตรี 20 สิงหาคม 2562
4. ↑  คำสั่งกระทรวงการคลัง ที่ ๑๑๙๐/๒๕๖๒ เรื่อง แต่งตั้งข้าราชการการเมือง [จำนวน ๒ ราย ๑. นางรัตนา จงสุทธานามณี ๒. นายวารุจ ศิริวัฒน์]
5. ↑  ผลการเลือกตั้ง ส.ส. อุตรดิตถ์ 'เพื่อไทย' แลนสไลด์ 3 เขต
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑

แหล่งข้อมูลอื่น
---------------

* สภาผู้แทนราษฎรไทย ชุดที่ 23
**พิบูลย์ พงศ์ธเนศ** (20 กรกฎาคม พ.ศ. 2494) อดีตสมาชิกสภาผู้แทนราษฎรจังหวัดนราธิวาส 1 สมัย สังกัดพรรคประชาธิปัตย์ และเป็นอดีตนายกเทศมนตรีสุไหงโก-ลก

ประวัติ
-------

นายพิบูลย์ พงศ์ธเนศ เกิดเมื่อวันที่ 20 กรกฎาคม พ.ศ. 2494 เป็นบุตรของนายทวี พงศ์ธเนศ สำเร็จการศึกษาระดับมัธยมศึกษาตอนต้น จากโรงเรียนสุไหงโก-ลก

งานการเมือง
-----------

นายพิบูลย์ เข้าสู่วงการการเมืองด้วยการเป็นสมาชิกสภาจังหวัดนราธิวาส ใน พ.ศ. 2523 และ สมาชิกสภาเทศบาลตำบลสุไหงโก-ลก ใน พ.ศ. 2528 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ ซึ่งได้รับเลือกตั้งแค่ครั้งเดียว

พ.ศ. 2531 พิบูลย์ ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในสังกัดพรรคประชาชน (พ.ศ. 2531) แต่ไม่ได้รับเลือกตั้ง

หลังจากนั้น พิบูลย์จึงกลับมาทำงานการเมืองท้องถิ่น โดยได้รับเลือกให้เป็นนายกเทศมนตรีทั้งตำบลและเมืองสุไหงโก-ลก หลายสมัย ในเวลาต่อมา

### สมาชิกสภาผู้แทนราษฎร

นายพิบูลย์ พงศ์ธเนศ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนราธิวาส สังกัดพรรคประชาธิปัตย์

เครื่องราชอิสริยาภรณ์
---------------------

* พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑  ภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๒๑๔ ง ฉบับพิเศษ หน้า ๔, ๓ ธันวาคม ๒๕๒๙
**ไพจิต ศรีวรขาน** เป็นอดีตสมาชิกสภาผู้แทนราษฎร จังหวัดนครพนม สังกัดพรรคเพื่อไทย รองหัวหน้าพรรคเพื่อไทย เป็นแกนนำกลุ่มอีสานพัฒนา และเป็นอดีตประธานคณะกรรมาธิการกิจการสภาผู้แทนราษฎร สภาผู้แทนราษฎรไทย ชุดที่ 24 และเป็นประธานคณะกรรมาธิการการปกครองในสภาผู้แทนราษฎรไทย ชุดที่ 25

ประวัติ
-------

ไพจิต ศรีวรขาน เกิดเมื่อวันที่ 17 พฤษภาคม พ.ศ. 2490 เป็นบุตรของนายอุย กับนางผาง ศรีวรขาน เกิดที่อำเภอธาตุพนม จังหวัดนครพนม สมรสกับนางสุจินดา ศรีวรขาน (สกุลเดิม แสนคำ)

นายไพจิต สำเร็จการศึกษาชั้นประกาศนียบัตรการศึกษา (ป.กศ.) จากโรงเรียนฝึกหัดครูสกลนคร ระดับปริญญาตรี สาขาประวัติศาสตร์ จากมหาวิทยาลัยศรีนครินทรวิโรฒ วิทยาเขตมหาสารคาม และนิติศาสตรบัณฑิต จากมหาวิทยาลัยสุโขทัยธรรมาธิราช และระดับปริญญาโท สาขาการบริหารการศึกษา จากมหาวิทยาลัยมหาสารคาม

การทำงาน
--------

ไพจิต ศรีวรขาน เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดนครพนม ในการเลือกตั้ง พ.ศ. 2531 และได้รับเลือกตั้งในการเลือกตั้งเรื่อยมา พ.ศ. 2535/1 พ.ศ. 2535/2 พ.ศ. 2538 พ.ศ. 2539 พ.ศ. 2548 พ.ศ. 2550 และ พ.ศ. 2554 ได้รับแต่งตั้งเป็นผู้ช่วยเลขานุการรัฐมนตรีช่วยว่าการกระทรวงคมนาคม เป็นเลขานุการรัฐมนตรีว่าการกระทรวงศึกษาธิการ และในสภาผู้แทนราษฎร ชุดที่ 24 ได้รับตำแหน่งประธานคณะกรรมาธิการกิจการสภาผู้แทนราษฎร

บทบาทในพรรคการเมือง นายไพจิต เคยดำรงตำแหน่งรองเลขาธิการพรรคความหวังใหม่ และเป็นแกนนำกลุ่มอีสานพัฒนา มีบทบาทสำคัญร่วมกับ ศักดา คงเพชร และ ปรีชา เร่งสมบูรณ์สุข ในการเปิดเผยเรื่องอำนาจของแก๊งออฟโฟร์ ซึ่งประกอบด้วย เนวิน ชิดชอบ สุรพงษ์ สืบวงศ์ลี สมัคร สุนทรเวช และธีรพล นพรัมภา

เครื่องราชอิสริยาภรณ์
---------------------

* พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2516 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)

อ้างอิง
-------

1. ↑  ‘ไพจิต ศรีวรขาน’ ประกาศสู้ศึกเลือกตั้งนครพนม ลั่นพร้อมตายกับ ‘เพื่อไทย’ มั่นใจชนะทุกเขต
2. ↑  เปิดชื่อ 35 ประธาน กมธ. "เสรีพิศุทธ์"นั่งปราบทุจริต
3. ↑  เปิดประวัติรมต.ใหม่ ครม. "ยิ่งลักษณ์ 2"
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๒, ๑ ธันวาคม ๒๕๔๓
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2015-09-27 ที่ เวย์แบ็กแมชชีน, เล่ม ๑๑๔ ตอนที่ ๒๗ ข หน้า ๙, ๓ ธันวาคม ๒๕๔๐
6. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๐ ตอนที่ ๑๒๘ ง ฉบับพิเศษ หน้า ๓๓, ๘ ตุลาคม ๒๕๑๖